《涵秋阁诗为严居士作 其二》
清代·袁昶

南城有佳处，潢水深几曲。乍断游人至，何殊郑君谷。

烟中人语游，微霜渍松竹。时得刘龚来，三径放远目。

朝听东林梵，暝还西斋宿。犹怜江上居，荒池蔓寒菊。

我亦离乡客，社燕思旧屋。相期脱世议，澹与返初服。

岁寒非峻节，纯懿天所福。

作者简介：（1846—1900）浙江桐庐人，字重黎，一字爽秋。光绪二年进士，授户部主事。讲实学，不主故常。官至太常寺卿。以反对用义和团排外，被杀。后追复原职，谥忠节。有《浙西村丛刻》、《袁昶日记》。